**Til alle medlemmer af fællesskabet HF SOMMERVIRKE**

Som bekendt har vores kasserer grundet arbejdspres valgt at trække sig og ikke genopstille til posten for en ny 2-årig periode.

Vi skal altså have et medlem på banen, som har forstand på tal og regnskab, og som i samarbejde med vores administrationsselskab kan varetage foreningens ”daglige” kasseregnskab indenfor driftsbudgettets rammer, samt medvirke ved køb og salg af haver m.v.

Posten er vigtig, da kassereren sammen med formanden tegner foreningen udadtil.

Kassereren kommer aldrig til ”at stå alene”, men vil altid kunne trække på hjælp og støtte fra en velfungerende bestyrelse.

**Men, vi skal altså finde en ny kasserer. Og det kan kun ske fra vores egne rækker, blandt foreningens 138 medlemmer. Der er ganske enkelt ingen anden mulighed. Hjælp til selvhjælp.**

**I har været heldige. Denne bestyrelse har ydet og lagt et enormt frivilligt arbejde i den daglige drift af fællesskabet siden 2014 og UDEN at bede om Jeres medvirken som aktive medlemmer af bestyrelsen.**

**Nu er tiden kommet og vi starter med at bede om hjælp til at få besat posten som kasserer. Tænk grundigt over det. Og meld dig på banen.**

**Du hjælper det fællesskab, du er en del af og du hjælper dig selv!**

**Vi ses søndag den 12. september kl. 13:00 i Fælleshuset.**

**På bestyrelsens vegne**

**Ove Møller Larsen**

**Formand**